SUID-AFRIKAANSE RADIOLIGA 
SARLNUUS SONDAG 18 JANUARIE 2004 


U luister na amateurradiostasie ZS6SRL van die Suid-Afrikaanse Radioliga, die 
nasionale vereniging vir amateurradio in Suid-Afrika, met `n nuusbulletin wat 
elke Sondag om 08:15 Sentraal Afrika Tyd (SAT) in Afrikaans en om 08:30 SAT 
in Engels uitgesaai word. 


Hierdie bulletin is ook op die webwerf van die SARL by www.sarl.org.za, en op 
pakketbulletinborde beskikbaar. 


STIL SLEUTEL 


Dit is met leedwese dat ons die afsterwe van Gert Schlorf, ZS1ABM, op Dins- 
dag 13 Januarie moet aangekondig. Gert het `n hartaanval gehad en is in die 
hospitaal oorlede. Hy word oorleef deur sy vrou Toekie en ses kinders. 


Gert was veral bekend vir die ZSOSTB pakket BBS wat hy in die Weskaap 
bedryf het en wat ook as deurwegstasie gedien het vir boodskappe deur ama- 
teursatelliete. Sy stasie was bekend vir die doeltreffendheid waarmee dit gewerk 
het. 


Gert was lid van die Boland Amateurradioklub, en was die houer van die Jack 
Twine meriete toekenning. Sy naam is ook op die rekordboeke vir 'n kontak 
tussen [Luderitz en Italië op twee meter. 


In die vroeë dae van die SUNSAT-projek by Stellenbosch Universiteit het Gert 
gesorg vir die oprigting van die eerste grondstasie met antennas vir 2 m en 70 
cm, en al die nodige modems vir kommunikasie met hierdie satelliet. 


Hy was 'n persoon wat groot diens gelewer het aan die amateurgemeenskap 
sonder dat hy self op die voorgrond getree het. 


Ons meegevoel gaan uit na sy eggenote, kinders, ander familie en vriende. 
(POUSE). 

In die nuus vandag; 

VERSOEK OM KOMMENTAAR OP KONSEP KONVERGENSIEWET 
DIE PEARS NASIONALE BHF/UHF KOMPETISIE 

DXPEDISIE NA SWAZILAND 


TWEE AMATEURSATELLIETE VERWAG OM VANJAAR GELANSEER 
TE WORD 


Bly ingeskakel vir meer besonderhede hieroor en ander nuusitems. 


Besoek ook die SARL se webblad of skakel die SARL-kantoor wat vanaf 09:00 tot 
13:00 op weeksdae oop is by telefoon 011 675-2393 vir inligting oor hoe om by die 
SARL aan te sluit, boekverkope en alle verwante amateurradio-aangeleenthede. 


Die SARLnuusdiens nooi klubs en individue om nuus aangaande amateurradio 
op die webwerf van die SARL te plaas by www.sarl.org.za/newsinbox.asp nie 
later nie as die Donderdag wat die bulletin voorafgaan. Indien moontlik doen 
dit asb in Afrikaans sowel as Engels. 


U luister na ZS6SRL. 
VERSOEK OM KOMMENTAAR OP KONSEP KONVERGENSIEWET 


Op 3 Desember 2003 het die Departement van Kommunikasie die Konsep Kon- 
vergensiewet gepubliseer en belanghebbende persone uitgenooi om skriftelike 
kommentaar of voorstelle in te dien. Kommentaar of voorstelle moet die De- 
partement voor 3 Februarie 2004 bereik. 


Hierdie konsepwet bevat voorstelle waarby radioamateurs direkte belang het. 
Die SARL sal `n antwoord saamstel en dit by bogemelde datum indien. Indien 
dit geregverdig blyk te wees, sal die SARL aansoek doen vir 'n geleentheid om 
voorstelle voor te lê tydens watter forum ookal deur die Departement gereël 
word. 


Alle radioamateurs word versoek om die konsep Konvergensiewet te lees en kom- 
mentaar direk aan die SARL te lewer. U kan `n kopie van die konsepwet vanaf 
die volgende adres aflaai: http://www.gov.za/gazette/bills/2008/25806.pd!f. 
Die dokument beslaan 64 bladsye van 2,12 Mg en is in pdf formaat. Alter- 
natiewelik kan kopieë vanaf die Staatsdrukker, Bosmanstraat, Privaatsak X85, 
Pretoria, 0001, verkry word. 


Stuur u kommentaar asb. direk aan Peter Hers met e-posadres zs6phd@mweb.co.za. 
Alle kommentaar moet teen Saterdag 31 Januarie 2004 by hom wees. 


DIE PEARS NASIONALE BHF/UHF KOMPETISIE 


Die Port Elizabeth Amateurradiovereniging nooi alle BHF-amateurs in die Re- 
publiek sowel as buurlande uit om deel te neem aan hulle BHF/UHF-kompetisie 
wat volgende naweek gehou sal word. 


Hierdie 48 uur kompetisie is onderverdeel in twee sessies van 24 uur elk om 
sodoende meer pret en deelname te bewerkstellig. Dit begin om 18:00 SAST op 
Vrydag 23 Januarie en eindig om 18:00 SAST op Sondag 25 Januarie 2004. Die 
kompetisie maak voorsiening vir 'n groot verskeidenheid BHEF-entoesiaste soos 
enkel- of multioperateurs of klubstasies en dek analoog, digitale, @RP en ook 
mobiele werking. 


Sertifikate sal uitgereik word vir die grootste afstand gewerk op die 50, 144, 
432 en 1296 MHz bande, die puntewenners in elke kategorie in elk van die ses 
afdelings, asook die algehele digitale wenner en naaswenner. 


Die reëls van hierdie kompetisie is in die nuutste Radio ZS gepubliseer en kan 
afgelaai word van die SARL se webtuiste. 


DXPEDISIE NA SWAZILAND 


Ron, ZSSABD, William, Z$5WGC, Rad, ZS6GRAD, en Willy, ZS5WI, sal vanaf 
Dinsdag 20 Januarie tot Dinsdag 27 Januarie in Swaziland wees. Die afdeling 5 
kêrels sal konsentreer op HF terwyl Rad aan die PEARS BHF/UHF-kompetisie 
sal deelneem wat tydens die naweek gehou word. Ons sal op HF foon werk 
slegs vanaf Donderdag 22 Januarie tot die volgende Dinsdag op alle bande soos 
kondisies dit toelaat. `n Interessante aspek van hierdie ekspedisie is dat William 
'n eksperiment sal uitvoer met `n helium gevulde ballon en `n 160 m antenna. 
As dit nie suksesvol is nie, sal ons `n dipool oprig en steeds die 160 m band 
beman. 


Terloops, ons het tydens die vorige ekspedisie na 3DAODX in Julie 2003, 48 
lande gewerk. 


Ons dank aan Willy, S3DAO0BD, en Andy, 3DAOTM, vir hulle belangstelling en 
ondersteuning. 


Belangstellende amateurs kan `n e-pos stuur aan zs5wi@iafrica.com. @OSL is aan 
ZS5WI1, Posbus 1064, Eshowe, 3815. 


TWEE AMATEURSATELLIETE VERWAG OM VANJAAR GELANSEER 
TE WORD 


Hierdie item is uit die ARRL-nuus verkry. 


AMSAT-NA se President Robin Haighton, VE3FRH, sê hy sien uit na die 2004 
lanserings van AMSAT-NA se ECHO-satelliet en AMSAT-Indië se Vusat, (ook 
bekend as “HAMSAT”). In sy laaste presidensiële brief van 2003 het Haighton 
gerapporteer dat ECHO finale toets en integrasie met, vlieënde vaandels slaag. 


Dit word verwag dat lansering teen die einde van Maart sal plaasvind, maar 
AMSAT-NA benodig nog meer as $60 000 vir die lanseringsveldtog. 


Die nuwe mikrosatklas satelliet sal behalwe sy ander fasiliteite spraakkommu- 
nikasie met gebruik van handdraagstelle bied. 


Die satelliet sal twee UHF-senders, elk met 1 tot 8 W uitset hê wat ook gelykty- 
dig kan werk, vier BHF-ontvangers, en 'n multiband, multimodusontvanger wat 
in die 10 meter, ?2 meter, 70 cm and 23 cm bande kan werk. ECHO sal V/U, 
L/S en HF/U bedryfskonfigurasies bied met V/S, L/U en HF/S ook moontlik. 
FM-spraak en verskeie digitale modusse - insluitend PSK31 op 'n 10 m ESB 
op-koppeling - sal ook beskikbaar wees. 


Haighton het gerapporteer dat probleme met VUsat gedurende die toetsfase 
ondervind is maar dat dit opgelos word. Die lansering van Vusat kan teen 
die einde van die somer, dit is einde winter in die Suidelike halfrond, plaasvind. 
Vusat sal oor twee liniëre transponeerders beskik met 'n UHF op-kanaal en BHF 
af-kanaal en GG-, HSB- en FM-modusse. 


Hierdie twee projekte is verseker opwindend en SARLNUUS vertrou dat albei 
suksesvol sal verloop. 


AKTIWITEITE OM AAN DEEL TE NEEM 


Vanaand, 18 Januarie - INTEGNET oor antennas. 20 - 27 Januarie die Afd 
5 amateurs se Dxpedisie na Swaziland; 24 Januarie om 10:00 die Oos-Rand 
Radioklub se kattebakverkoping by die Germiston Bootklub gevolg deur 'n ver- 
gadering om 'n forum in die lewe te roep wat ten doel het om klubs aan die 
Oos-Rand te koërdineer t.o.v ontmoetings ensomeer. 23 - 25 Januarie - PEARS 
BHF/UHF-kompetisie 14 Februarie - Kinderdag 


Die SARL nooi u om Sondae om 10:00 na Amateur Radio Mirror International 
op 17 815, 9 750 en 7 082 kHz en 145,625 MH in die Oos Londen-, 145,650 in die 
Durban-, 145,750 MHz in die Pretoria- en 438,800 MHz in die Sandtongebied 
te luister. `n Heruitsending kan Maandagaande om 21:00 SAT op 8 215 kHr 
gehoor word. ARMI word deur Telkom en Sentech geborg. 


Dit bring ons dan aan die einde van hierdie bulletin wat saamgestel is deur Mar- 
tin, ZSAABU, en gelees deur ...... VANUIË .......... AS 'n diens aan radioamateurs, 
kortgolfluisteraars en elektronikaentoesiaste. 


U het geluister na ZS6SRL en baie dankie dat u by ons aangesluit het. Dankie 
ook aan diegene wat items vir die bulletins verskaf en aan al die amateurs wat 
so gereëld die herleidings waarneem. 


Hierdie Afrikaanse uitsending eindig nou en SARLNUUS wens u `n aangename 
week toe. 


Totsiens almal. 


/EX 


